NOVUM ORGANUM. 225 



At chymicorum industria nonnulla peperit ; sed 

 tanquam fortuito et obiter, aut per experimentorum 

 quandam variationem (ut mechanic! solent), non ex 

 arte aut theoria aliqua ; nam ea quam confinxerunt 

 experimenta magis perturbat quam juvat. Eorum 

 etiam, qui in magia (quam vocant) naturali versati 

 sunt, pauca reperiuntur inventa ; eaque levia et im- 

 posturae propiora. Quocirca quemadmodum in 

 religione cavetur, ut fides ex operibus monstretur ; 

 idem etiam ad pbilosophiam optime traducitur, ut ex 

 fructibus indicetur et vana habeatur quae sterilis sit, 

 atque eo magis si, loco fructuum uvae et olivas, pro- 

 ducat disputationum et contentionum carduos et 

 spinas. 



LXX1V. 



Capienda etiam sunt signa ex incrementis etpro- 

 gressibus philosophiarum et scientiarum. Quae enim 

 in natura fundata sunt crescunt et augentur : quae 

 autem in opinione variantur, non augentur. Itaque 

 si istae doctrinae plane instar plantae a stirpibus suis 

 revulsse non essent, sed utero naturas adhaererent, 

 atque ab eadem alerentur, id minime eventurum 

 fuisset, quod per annos bis mille jam fieri videmus : 

 nempe ut scientiae suis haereant vestigiis et in eodem 

 fere statu maneant, neque augmentum aliquod me- 

 morabile sumpserint ; quin potius in primo auctore 

 maxime floruerint et deinceps declinaverint. In ar- 

 tibus autem mechanicis, quae in natura et experientise 

 luce fund at ae sunt, contra evenire videmus : quae 

 (quamdiu placent) veluti spiritu quodam repletae 

 continue vegetant et crescunt ; primo rudes, deinde 

 commodae, postea excultae et perpetuo auctae. 



